**Vprašanja in odgovori - Javni razpis za razvoj in profesionalizacijo nevladnih organizacij in prostovoljstva 2024**

**8. 7. 2024**

| **Zap. št.** | **Datum prejetja vprašanja** | **Vprašanje** | **Odgovor** |
| --- | --- | --- | --- |
| 1. | 11. 6. 2024 | Ali gre pri razpisu za financiranje nove zaposlitve ali tudi za obstoječe? | Javni razpis omogoča sofinanciranje tako obstoječih kot novih zaposlitev. Na delovnem mestu, ki ga identificirate v prijavnici v Tabeli 5, označite, ali boste zaposlili osebo, ki je že zaposlena v organizaciji ali novo osebo (torej osebo, ki do sedaj ni bila zaposlena v vaši organizaciji). |
| 2. | 12.6.2024  | Ali pravilno razumemo razpis, da je v SKLOPU A minimalno število organizacij za konzorcij 2: torej prijavitelj in en partner? | Da, vaše razumevanje je pravilno. Na SKLOPU A je sestavljata konzorcij prijavitelj in vsaj en partner, torej 2 organizaciji.  |
| 3. | 12.6.2024  | Ali kot zaposlena oseba šteje tudi oseba, ki delo opravlja kot samozaposlena v kulturi? | Kot zaposlena šteje oseba, ki ima sklenjeno pogodbo o zaposlitvi s prijaviteljem in je le-ta njen delodajalec. Za samozaposleno osebo v kulturi velja, da **v organizaciji** **ni zaposlena** (oseba le dela za to organizacijo, ni pa v njej zaposlena, delodajalec te osebe ni organizacija).  |
| 4. | 13. 6. 2024 | Pri vprašanju: Sofinanciranje  delovnega mesta na Javnem razpisu za sofinanciranje projektov razvoja in profesionalizacije nevladnih organizacij in prostovoljstva v letu 2019 (Uradni list RS, št. 34/19) je potrebno odgovoriti DA ali NE. Ali je tu mišljeno, da se odgovori z DA če smo imeli sofinancirano delovno mesto samo za sklop B (prostovoljstvo) ali tudi sofinancirano delovno mesto na sklopu A. Namreč v preteklem razpisu smo imeli sofinancirano delovno mesto na sklopu A, na sklopu B pa ne. Prosim za interpretacijo, kaj označim v vlogi DA ali NE.  | V tem razdelku označite z DA v kolikor ste imeli sofinancirano delovno mesto na sklopu A ali B v okviru Javnega razpisa za sofinanciranje projektov razvoja in profesionalizacije nevladnih organizacij in prostovoljstva v letu 2019 (Uradni list RS, št. 34/19).  |
| 5. | 13. 6. 2024 | Pri prijavitelju ni mogoče izpolniti vprašanja:

|  |  |
| --- | --- |
| Odpornost NVO v primeru naravnih in drugih nesreč ali družbenih kriz – psihosocialni vidik*Prijavitelj oz. v primeru konzorcija vsaj ena (1) organizacija v konzorciju izvaja dejavnosti za psihosocialno odpornost v primeru naravnih in drugih nesreč ali družbenih kriz* | DA,    za člane/lastne prostovoljce in drugeDA,    za člane/lastne prostovoljce ali druge            NE |

Ali ga izpolnimo kar v razdelku partnerja ali pa je prišlo do napake pri oblikovanju obrazca? | Polje smo premaknili pod razdelek za prijavitelja. Prijavnici sta označeni kot »popravek 18. 6. 2024. |
| 6.  | 13. 6. 2024 | Ali lahko konzorcij sestavljajo Zveza nevladnih organizacij in njene članice? Zveza nevladnih organizacij bi bila prijaviteljica, članice bi bile partnerice v projektu. Preverjamo torej ali je ta povezava "Zveza - članice zveze" dovoljena kombinacija v konzorciju.  | Konzorcij lahko sestavljajo zveza nevladnih organizacij in članice, v kolikor gre za samostojne pravne osebe, ki izpolnjujejo pogoje, navedene v poglavju 6.1 Upravičeni prijavitelji in partnerji za SKLOP A oziroma poglavju 6.2 Upravičeni prijavitelji in partnerji za SKLOP B predmetnega javnega razpisa.  |
|  7. | 17. 6. 2024 | Ali morajo vsi partnerji konzorcija realizirati zaposlitev v okviru razpisa? Ali morda lahko nastopajo v konzorciju ''le'' kot partnerji brez zaposlitve (v smislu kot je bil v preteklem razpisu pridružen partner)? | Kot je navedeno v točki 6. 3. Specifični pogoji, ki veljajo za oba SKLOP-a javnega razpisa mora v okviru posamezne vloge prijavitelj ali v primeru konzorcija **vsak partner** skleniti pogodbo o zaposlitvi za neprekinjeno obdobje najmanj 27 mesecev. V aktualnem javnem razpisu ni možnosti pridruženega partnerstva.  |
| 8. | 20.6.2024 | Kakšna je opredelitev »trajnostno naravnanih delovnih mest« v nevladnih organizacijah? A lahko to bolj konkretno predstavite? | Ministrstvo za javno upravo sklene pogodbo za 24 mesecev, vendar mora prijavitelj skleniti pogodbo z delavcem za najmanj 27 mesecev. Namen javnega razpisa ni, da pogodba, sklenjena med organizacijo in zaposleno osebo preneha po 27 mesecih, ampak je namen javnega razpisa, da se s financiranjem delovnih mest doseže izboljšanje organizacijske učinkovitosti NVO, ki bo omogočala NVO nadaljnje financiranje delovnih mest. |
| 9. | 20.6.2024 | Ali prijavitelj lahko zaprosi za 2 delovni mesti zase? | DA. Vse organizacije (prijavitelj in partnerji) lahko zaprosijo za 2 delovni mesti, vendar konzorcij ne more zaprositi za več kot 6 delovnih mest. |
| 10. | 20.6.2024 | Kdaj je potrebno začeti izvajati projekt? | Organizacija mora začeti z aktivnostmi z dnem podpisa pogodbe o zaposlitvi.  |
| 11. | 20.6.2024 | Ali so stroški za prevoz na delo, prehrana in regres povrnjeni stroški? | Navedeni stroški so vračunani v znesek 70.000,00 EUR, ki ga financira MJU za 1 zaposlitev za obdobje 24 mesecev. V tč. 8 UPRAVIČENI STROŠKI (3. tč., str.7 javnega razpisa) je navedeno, da mora neto plača in vsi stroški za enega delavca za 24 mesecev znašati najmanj 63.000,00 EUR, kar je preračunano za 1 mesec (63.000,00/12) 2.625,00 EUR. Ta znesek mora biti naveden na plačilni listi (bruto I + bruto II). Lahko je tudi višji znesek, nižji pa ne. Znesek 7.000,00 EUR je namenjen za strošek prevoza, prehrane, regresa.  |
| 12. | 20.6.2024 | Ali lahko 6 istih organizacij oblikuje 2 konzorcija? | Prijavitelj se lahko prijavi na sklop A ali B. V okviru izbranega SKLOP-a lahko prijavitelj odda le 1 vlogo.  |
| 13. | 20.6.2024 | Ali je sofinanciranje zaposlitve s strani MJU za obdobje 2 let (24 mesecev) predvideno v obsegu 100% za obdobje 24 mesecev ali je možno sofinanciranje v obsegu 88,89% za obdobje 27 mesecev? Zanima nas zaradi možnosti sofinanciranja DM iz drugih/lastnih virov skozi celotno obdobje 27 mesecev (in ne le v obdobju 3 mesecev). | MJU sofinancira 1 zaposlitev za obdobje 24 mesecev v višini 70.000,00 EUR, pri čemer MJU zaposlitev financira v 100% obsegu za navedeno obdobje.  |
| 14. | 20.6.2024 | Za sklop A bi rada samo preverila splošne pogoje: Če razumem pravilno, je zahtevano, da le PRIJAVITELJ izpolnjuje: (1) da ima na dan 1.1.2024 zaposleno vsaj eno osebo IN (2) je imel v letu 2023 najmanj 30.000 EUR prihodka? Ti dve zadevi pa nista potrebni za partnerje, ki so del konzorcija? | Pravilno ste razumeli. |
| 15. | 20.6.2024 | To se pravi, da letos v konzorciju ni pridruženih partnerjev tako kot leta 2019, ampak so partnerji? Pri sedanjem razpisu morata tako prijavitelj kot partner zaprositi za sofinanciranje vsak vsaj za eno delovno mesto? | Tako je, pri aktualnem javnem razpisu pridruženi partnerji niso predvideni. Za financiranje vsaj enega delovnega mesta morata zaprositi tako prijavitelj kot partner. |
| 16. | 20.6.2024 | Kdaj okvirno naj bi bil prvi zahtevek v letu 2024? | Časovna dinamika javnega razpisa je odvisna od števila prijav. |
| 17. | 20.6.2024 | Pozdravljeni, kdaj v letu 2024 bi se projekti lahko začeli? | Časovna dinamika javnega razpisa je odvisna od števila prijav. |
| 18. | 20.6.2024 | Koliko mora biti najmanj vključenih prostovoljcev v primeru Sklop B za zaposlitev koordinatorja oz. mentorja? | Ker gre za javni razpis, ki je namenjen vsem NVO oz. prostovoljskim organizacijam, ki delujejo na zelo različnih področjih, število prostovoljcev v javnem razpisu ni določeno. Pomembno je, da iz vloge izhaja, da organizacija potrebuje trajnostno naravnana delovna mesta za mentorje oz. koordinatorje prostovoljstva. |
| 19. | 20.6.2024 | Če prav razumem upravičene stroške za sklop A, mora biti oseba že zaposlena na organizaciji, preden za ta razpis sklene pogodbo? | Organizacija mora imeti na dan 1.1.2024 zaposleno osebo kot pogoj, da lahko kandidira na razpisu, ampak to nujno ne pomeni, da gre za isto osebo, ki bo sklenila pogodbo o zaposlitvi, na podlagi tega javnega razpisa. |
| 20. | 20.6.2024 | Kakšna mora biti minimalna višina bruto plače?  | Minimalna višina mesečna bruto plača brez dodatkov na delovno dobo itd. mora biti 2.261,00 EUR (bruto I), kar pomeni, da mora bruto I in bruto II znašati 2.625,00 (63.000 EUR/24). Višino plače si lahko izračunate tudi sami na spletni strani FinD-INFO (Izračun plače 2024) ali na kakšni drugi spletni strani. Priporočamo pa, da vam plačo izračuna računovodja. |
| 21. | 20.6.2024 | Ali je potrebna nova zaposlitev ali se lahko znotraj obstoječe ekipe naredi prerazporeditev zaposlenih | Lahko se znotraj ekipe naredi prerazporeditev zaposlenih. |
| 22. | 20.6.2024 | Prav razumemo 1 del mesto = 70.000,00 EUR za 24 mesecev ( stroški dela za 24 mesecev + regres (2x) + ostali stroški povezani z delom? | Prav razumete. Vsi stroški so zajeti v 70.000,00 EUR.  |
| 23. | 20.6.2024 | Pozdravljeni, jaz imam vprašanje glede financ. V razpisu je navedeno, da sofinanciranje delovnega mesta za polni delovni čas znaša 70.000 € letno (točka 8.1). Kasneje pa v tisti točki navajate, da morajo stroški dela za dve leti znašati najmanj 63.000 €. Zanima me, kaj pa se naredi z razliko? Se jo vrača ali se iz nje lahko izplača regres + stroške dela? | Razlika se ne vrača. Namenjena je za izplačilo regresa in stroškov dela. |
| 24. | 20.6.2024 | Kdaj bo okvirno znano, ali bo konzorcij pod sklop A izbran na razpisu in bo potrebno podpisati pogodbo? (2) Z osebami, ki bodo zaposlene na sofinanciranih delovnih mestih, mora prijavitelj (nosilni partner) ali partner (vsi ostali partnerji v konzorciju) skleniti pogodbo o zaposlitvi ter jih vključiti v vsa obvezna zavarovanja najkasneje do oddaje zahtevka za izplačila #1 in jo najkasneje do oddaje zahtevka za izplačila #1 posredovati ministrstvu. Kdaj predvidoma naj bi to bilo? | Časovna dinamika javnega razpisa je odvisna od števila prijav. |
| 25. | 20.6.2024 | Ali je določeno minimalno število partnerjev za konzorcij (sklop A) | Na javni razpis na SKLOPU A lahko kandidira prijavitelj le skupaj s partnerji, ki tako skupaj tvorijo konzorcijsko partnerstvo oz. konzorcij. Konzorcij lahko sestavlja največ 6 pravnih oseb (prijavitelj ter največ 5 partnerjev) in najmanj 2 pravni osebi (prijavitelj in 1 partner).  |
| 26. | 20.6.2024 | Ali lahko kot organizacija, ki je že na razpisu za razvoj prostovoljskih organizacij (Uradni list RS, št. 140/22) pridobila sredstva za zaposlitev in ta zaposlitev še teče do junija 2025, ponovno kandidira za sredstva na tem razpisu?  | Predhodno pridobljena sredstva za zaposlitev na JR prostovoljstvo ne vplivajo na točkovanje v okviru predmetnega javnega razpisa.  |
| 27. | 20.6.2024 | Ali je lahko konzorcij za sklop A sestavljen iz partnerskih organizacij iz različnih regij in ali lahko torej deluje v več regijah hkrati? To vas sprašujemo zato, ker smo opazili, da je v prijavnici vprašanje v kateri regiji bo deloval konzorcij, zastavljeno v ednini. | Izberete lahko več regij. |
| 28. | 20.6.2024 | Nisem zasledila, kaj v primeru, ko gre za "novo zaposlitev" s poskusno dobo in se izkaže, da ni primerna. V kolikšnem času je prijavitelj oz. partner dolžan zagotoviti "novo zaposlitev" in kaj je potrebno zagotoviti v tem vmesnem obdobju? Tudi ni posebej specificirano, ali je potrebno skleniti pogodbo za "določen delovni čas" za najmanj 27 mesecev. Kaj v primeru, če gre za zaposlitev osebe, ki ima do sedaj sklenjeno pogodbo o zaposlitvi na nedoločen čas? V očeh zaposlenega je namreč pogodba za nedoločen čas vredna več kot za določen čas, in prinaša določene bonitete. | V primeru, da zaposlena oseba na delovnem mestu, za katerega je prijavitelj ali partner prejel sredstva, predčasno preneha delovno razmerje, je prijavitelj ali partner, dolžan zagotoviti njeno nadomestitev. Javni razpis jasno določa, da je treba skleniti zaposlitev za najmanj 27 mesec, kar pomeni, da se zaposlitev seveda lahko sklene za nedoločen čas.  |
| 29. | 20.6.2024 | Če je eden od glavnih ciljev izboljšanje organizacijske učinkovitosti, po katerih kazalnih oz. kako / na kakšen način se bo to merilo? In na koliko časa? | Namen javnega razpisa je tudi ustrezno izboljšanje organizacijske učinkovitosti NVO. V preteklosti so uspešnost javnega razpisa ocenili zunanji strokovnjaki, predvsem z vidika kolikor delovnih mest so organizacije uspele obdržati po koncu financiranja. V tokratnem razpisu bomo sprotno spremljali kazalnike, ki jih boste opredelili v vlogi, uspešnost javnega razpisa kot ukrepa pa bo ocenjena naknadno.Pri tem bi radi poudarili, da je JR namenjen profesionalizaciji organizacije oz. konzorcija. Cilj le-tega mora biti ohranitev delovnih mest po končanju sofinanciranja oz. da bodo ta delovna mesta prispevala k profesionalizaciji organizacije oz. konzorcija do te mere, da bo/do v prihodnje le-ta lahko ustvarjal/e nova delovna mesta v organizaciji oz. konzorciju |
| 30. | 20.6.2024 | Kakšen je namen zahteve po sestavi konzorcija (sklop A). Kakšna naj bo formalna / vsebinska smiselnost sestave konzorcija če gre za zaposlitev pri Prijavitelju za osebo A pri partnerju pa osebe B (pri obeh za polni delovni čas). | Namen konzorcija je, da lahko na javnem razpisu kot partnerji kandidirajo tudi organizacije, ki nimajo zaposlenih niti večjega obsega prihodkov v preteklem letu. Pri sestavi konzorcija morajo biti razvidni razlogi za vključitev posameznega partnerja v konzorcij in njegov pričakovani prispevek.  |
| 31. | 20.6.2024 | V katerem primeru gre za dvojno financiranje? | Za dvojno financiranje gre, če bi upravičenec za iste upravičene stroške prejel sredstva iz drugih javnih virov financiranja. |
| 32. | 20.6.2024 | Ali naj bo delovanje konzorcija vsebinsko fokusirano na aktivnosti organizacijskega razvoja in je torej cilj konzorcija denimo bolj trajnostno financiranje NVO, ali naj bo vsebinsko fokusiran na reševanje problemov ciljnih skupin NVO, torej denimo nudenje pravne pomoči za posameznike? | Odgovor na vaše vprašanje je odvisen od potrebe, ki jo nameravate reševati kot konzorcij in s tem povezanih strateških ciljev konzorcija. |
| 33. | 21.6.2024 | Ali naš statut ustreza pogojem 2. člena Zakona o nevladnih organizacijah? | Ustanovitvene akte ali druge temeljne akta prijaviteljev bo pregledala strokovna komisija za izvedbo postopka Javnega razpisa za razvoj in profesionalizacijo nevladnih organizacij in prostovoljstvo 2024 pri pregledu pogojev.  |
| 34. | 20.6.2024 | Pozdravljeni! Lahko prosim poveste kakšne konzorcije pričakujete? Česa si želite? So dodatne točke če so partnerji iz istega kraja ali raje iz različnih? Je res da organizacije iz vzhodne regije prinašajo dodatne točke ali lahko pritrdite da to ne drži? | Sestava konzorcija je odvisna od potrebe, ki jo nameravate z vlogo reševati in ni dodatnih točk na sestavo konzorcija glede na regije. Kot dodatno merilo je v javnem razpisu določen regijski ključ, ki se točkuje glede na sedež prijavitelja – statistična regija oz. mestna občina. |
| 35. | 1.7.2024 | Ali ima na SKLOPU B točkovno vrednost, če prijaviš 1 ali 2 zaposlitvi? | Na javni razpis na SKLOPU B lahko kandidira prijavitelj sam ali skupaj s parterji. Posamezna organizacija lahko zaprosi za najmanj 1 in največ 2 delovnih mest, kar pa ni posebej točkovano, temveč se presoja glede na vsebinsko utemeljitev vloge in ustreznost načrtovanih delovnih mest. |
| 36. | 4. 7. 2024 | Pri točki 6.1 Odpornost NVO v primeru naravnih in drugih nesreč ali družbenih kriz – psihosocialni vidik, kjer je potrebno priložiti dokazila o izvedenih aktivnosti za psihosocialno odpornost v primeru naravnih nesreč in družbenih kriz imamo za vse izvedene aktivnosti dokazila, vendar moramo osebne podatke zaradi varstva osebnih podatkov izbrisati. Bodo takšna dokazila (brez osebnih podatkov) sprejemljiva? | V primeru, da dokazila vsebujejo osebne podatke jih anonimizirajte. |
| 37. | 4. 7. 2024 | Ali pri vprašanjih o finančni sposobnosti prijavitelja in partnerjev želite odgovor za preteklih 24 (oz. 12) mesecev ali zadnji 2 (oz. 1) finančni leti? | Pri finančni sposobnosti prijavitelja (oz. partnerjev) vpišete prihodke za preteklih 24 (oz. 12) mesecev. |